《峡山飞来寺》
明代·王佐

紫殿金光坠九霄，鱼龙峡里骇波涛。夜闻风雨空山动，晓见云霞别殿高。

灵鹊翱翔栖未定，野猿魍魉去还号。昨游绿鬓今如雪，莫怪栽松鹤已巢。

作者简介：元明间广东南海人，字彦举。与孙蕡齐名，结诗社于南园，开抗风轩以延一时名士，时谓构辞敏捷，王不如孙；句意沉著，孙不如王。元末为何真掌书记，劝真降明。洪武六年征为给事中，以不乐枢要，乞归。有《听雨轩集》、《瀛洲集》。